Som udgangspunkt skal du ikke hjemsendes, når du er i praktik. Men det kan dog blive nødvendigt, fx hvis din oplæringsansvarlige er hjemsendt, eller du ikke kan udføre relevant arbejde. En hjemsendelse vil ikke medføre, at din praktiktid forlænges, medmindre du ikke kan nå dine uddannelsesmål pga. hjemsendelsen. Er du i gang med din prøvetid, suspenderes den, mens du er hjemsendt.